
ΥΠΟΥΡΓΙΚΕΣ Α ΠΟΦΑΣΕΙ Σ & ΕΓΚΡΙΣΕΙΣ 

Αριθ. 4140 _ (1) 

Εργασία προσωπικού κατά το Σάββατο. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις της παρ. 10 του άρθρου 1 του Ν. 1157/81 «περί 
κυρώσεως της από 29.12.80 πράξης Νομοθετικού περιεχομένου του 
Προέδρου της Δημοκρατίας «περί καθιερώσεως πενθημέρου εβδομά- 
δος εργασίας των δημοσίων υπηρεσιών κ.λπ.». 

2. Την ανάγκη να εργάζονται οι νυκτοφύλακες για τη φύλαξη του 
κτιρίου του ΥΠΠΚ (Β. Σοφίας 15) την ημέρα του Σαββάτου, αποφα¬ 
σίζουμε: 

Καθορίζουμε εργασία εκ περιτροπής κατά Σάββατο των υπαλλή¬ 
λων του Κλάδου ΥΕ6 Νυκτοφυλάκων της τ. Υπηρεσίας Δ/κού του 
ΥΠΠΚ. Στους απασχολούμενους κατά το Σάββατο, παρέχεται υπο¬ 
χρεωτικά αναπληρωματική ημέρα ανάπαυσης, η Δευτέρα της επόμε¬ 
νης του Σαββάτου, επιφυλασσομένης της διάταξης του εδγ της παρ. 
10 του άρθρου 1 του ανωτέρω Νόμου. Η απόφαση αυτή να δημοσιευ- 
θεί στην Εφημερίδα της Κυβέρνησης. 

Αθήνα, 5 ΜαΤου 1987 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

Αριθ. 68679 _ . (2) 

Κοινή Υπουργική απόφαση για το χωρισμό των γεωργαφικών ενοτή¬ 
των του νομού Άρτας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΕΣΩΤΕΡΙΚΩΝ ΚΑΪ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 183 του Π.Δ. 76/85 (Δημοτικός 
και Κοινοτικός Κώδικας). 

2. Την 9929/16.2.87/ΦΕΚ 30/Β κοινή απόφαση του Πρωθυ¬ 
πουργού και Υπουργού εσωτερικών σχετικά με την μεταβίβαση 
αρμοδιοτήτων στον Υφυπουργό Εσωτερικών. 

-Την απόφαση της συνεδρίασης της 25ης Σεπτεμβρίου 1986 του 
Νομαρχιακού Συμβουλίου Άρτας με την οποία προσδιορίζονται οι 
γεωγραφικές ενότητες με βάση τις γεωοικονομικές, κοινωνικές 
και συγκοινωνιακές συνθήκες των ΟΤΑ του Νομού Άρτας. 
-Την ανάγκη προσανατολισμού των δημοσίων επενδύσεων τεχνι¬ 
κής υποδομής, κοινωνικού εξοπλισμού και παραγωγικών επενδύ¬ 
σεων τοπικής σημασίας, με τρόπο που να συγκροτούνται γεωγρα¬ 
φικές ενότητες ως λειτουργικά ενιαία σύνολα, αποφασίζουμε: 

Οι γεωγραφικές ενότητες του άρθρου 183 του Π.Δ. 76/85 του 
Νομού Άρτας ορίζονται οι παρακάτω εννέα, κάθε μια από τις 
οποίες περιλαμβάνει του ακόλουθους δήμους και κοινότητες. 

1η Ενότητα: Δήμο Αρτα ίων, Κοινότητες: Γραμμενίτσης, Βλα- 
χέρνης, Γριμπόβου, Κωστακιών, Κεραματών, Χαλκιάδων, Καλα¬ 
μιάς Ρόκκας, Κιρκιζατών, Καλοβάτου. * 

2η Ενότητα: Κοινότητες Αγνάντων, Καταρράκτου, Κουκκου- 
λιών, Ράμιας, Λεπιανών, Μικροσπηλιάς, Γραικικού, Κτιστάδων, 
Μελισσουργών. 

3η Ενότητα: Κοινότητες: Βουργαρελίου, Αθαμανίου, Θεοδω- 
ριάνων, Κυψέλης, Καψάλων, Παλαιοκατούνου, Τετρακώμου, Με- 
σούντος, Κάτω Αθαμαντίου, Κάτω Καλεντίνης Διστράτου, Κεντρι¬ 
κού Ανεμορράχης. 

4η Ενότητα: Κοινότητες: Άνω Καλεντίνης, Βελεντζικού, 
Ρετσιανών, Διμομοιρίου, Μηλιανών, Αστροχωρίου, Μεγαλόχα¬ 
ρης, Μεσοπύργου, Καστανέας Ελάτης, Πηγών. 

5η Ενότητα: Κοινότητες: Πέτα, Μεγάρχης, Μαρκινιάδας, Διά- 


σελλου, Πέτρας, Φωτεινού, Δημαρίου, Κλειδιού, Σκουληκαριάς. 
6η Ενότητα: Κοινότητες: Κομποτίου, Λιμίνης, Σελλάδων. 

7η Ενότητα: Κοινότητες: Ροδαυγής, Δαφνοτής, Φανερωμένης, 
Σκούπας, Πιστιανών, Κορφοβουνίου, Καμπής, Παντανάσσης, Αμ- 
μοτόπου. 

8η Ενότητα: Κοινότητες: Αγίας Παρασκευής, Ακροποταμιάς, 
Παχυκαλάμου, Νεοχωρίου, Περάνθης, Λουτροτόπου, Συκεών, 
Κομμένου. 

9η Ενότητα: Κοινότητες: Ανέζης, Καλογερικού, Γαβριάς, Ψα¬ 
θοτοπίου, Κορωνησίας, Αγίου Σπυρίδωνος, Στρογγυλής, Ράχης, 
Πολύδροσου, Βίγλας. 

Η απόφαση να δημοσιευθεί στην Εφημερίδα της Κυβέρνησης. 
Αθήνα, 30 Μαρτίου 1987 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ. ΟΙΚΟΝΟΜΙΑΣ ΕΣΩΤΕΡΙΚΩΝ 

ΚΩΝ. ΣΗΜΙΤΗΣ ΒΑΣ. ΠΑΠΑΓΙΑΝΝΗΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 
ΕΥΑΓΓ. ΚΟΥΛΟΥΜΠΗΣ 


( 3 ) 

Πολιτογράφηση της αλλογενούς αλλοδαπής Μαρίας ΜΙΧΑΗΛ, συζύ¬ 
γου ΓΙΟΥΣΣΕΦ Ιμπραχήμ». 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την 27953/28.4.1987 απόφαση του Υφυπουργού Εσωτερικών, 
έγινε δεκτή η από 6.12.1986 αίτηση πολιτογραφήσεως της (αλλογε¬ 
νούς αλλοδαπής Μαρίας ΜΙΧΑΗΛ, συζύγου ΓΙΟΥΣΣΕΦ Ιμπραχήμ, 
για απόκτηση της Ελληνικής Ιθαγένειας. 

Αθήνα, 28.4.87 

Ο ΥΦΥΠΟΥΡΓΟΣ 
ΒΑΣ. ΠΑΠΑΓΙΑΝΝΗΣ 


( 4 ) 

Ανάκληση Ελληνικής Ιθαγένειας, Αμανατίδης Νικόλαος και άλλα 18 
πρόσωπα. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την 27345/22.4.1987 απόφαση του Υφυπουργού Εσωτερικών 
που εκδόθηκε μετά από σύμφωνη γνωμοδότηση του Συμβουλίου Ιθα¬ 
γένειας στη 1171 Συνεδρία του της 4ης Απριλίου 1987 ανέκτησαν 
την Ελληνική Ιθαγένεια οι κατωτέρω, αφού με την εν λόγω απόφαση 
ανακλήθηκαν το Β. Δ/τα και οι πράξεις της Διοικήσεως κατά το μέ¬ 
ρος που αφαιρέθηκε από αυτούς η Ελληνική Ιθαγένεια. 

1. ΑΜΑΝΑΤΙΔΗΣ Νικόλαος του Ευσταθίου. 

2. ΔΟΒΡΗ Ευαγγελία του Χρήστου. 

3. ΖΑΓΚΑΝΙΚΑΣ Γεώργιος του Βασιλείου. 

4. ΘΕΟΧΑΡΙΔΗΣ Χρήστος του Σάββα. 

5. ΘΩΜΑΣ Πολύμερος του Στέργιου. 

6. ΙΑΣΩΝΙΔΗΣ Στυλιανός του Δημητρίου.' 

7. ΚΟΝΤΟΓΙΑΝΝΗΣ Βασίλειος του Δημητρίου. 

8. ΚΑΦΤΙΡΑΝΗΣ Γεώργιος του Αστεριού. 

9. ΜΙΧΑΗΛΙΔΗΣ Ευστάθιος του Θεοδώρου. 

10. ΠΑΠΑΘΑΝΑΣΙΟΥ Ηλίας του Θεοδώρου. 

11. ΣΟΥΚΑΛΟΠΟΥΛΟΥ Δήμητρα του Ιωάννη. 

12. ΛΑΚΙΑΡΑΣ Απόστολος του Χρήστου. 

13. ΑΡΑΠΙΔΗΣ Αλέξανδρος του Σάββα. 

14. ΤΖΗΜΑΣ Απόστολος του Πασχάλη. 

15. ΣΔΟΥΚΟΣ Κων/νος του Λεωνίδα. 

16. ΑΓΓΕΛΙΔΗΣ Παρίσσης του Συμεών. 

17. ΒΕΓΛΕΚΤΣΗ Βασιλική του Αθανασίου. 

18. ΠΑΠΑΪΩΑΝΝΟΥ Ελευθερία του Πασχάλη. 

19. ΙΩΑΝΝΟΤ Αθηνά του Κων/νου. 

Ο ΥΦΥΠΟΥΡΓΟΣ 

ΒΑΣ. ΠΑΠΑΓΙΑΝΝΗΣ 


Φ.030.4/9/373103 

Κατάργηση και Διάλυση της ΣΣΑΕΔ. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 
Έχοντας υπόψη: 

α. Τα άρθρα 5, 13, 25 του Ν. 660/77. 

«περί Υπουργείου Εθνικής Άμυνας». 

β. Τη γνωμάτευση υπ’ αριθμ. 1 της 12ης/1987 Συνεδριάσεως 
ΣΑΓΕ. 

γ. Την με αριθμ. Πρωτ. 072.2/7/Γ 1564/6.11.86 Κοινή Από¬ 
φαση του Πρωθυπουργού και Αντιπροέδρου της Κυβέρνησης και 
ΥΕΘΑ για την «Ανάθεση Αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας», αποφασίζουμε: 

1. Τη κατάργηση και διάλυση της Σχολής Σωματικής Αγωγής 
Ενόπλων Δυνάμεων (ΣΣΑΕΔ). 

2. Έναρξη διαλύσεως από λήψεως και πέρας η 15η Ιουλίου 
1987. 

3. Όλοι οι αρμόδιοι φορείς να εκδόσουν τις απαραίτητες διαταγές 
και οδηγίες για την υλοποίηση της παρούσας. 

Αθήνα, 30 Απριλίου 1987 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 


Αριθ. Τ, 1725/28 (6) 

Τροποποίηση και συμπλήρωση της αριθμ. Τ. 4191/88/10.10.83 

Υπουργικής Απόφασης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την αριθμ. Τ. 4191/88/10.10.83 Υπουργική Απόφαση «Κα¬ 
τάθεση δια σάφησης εξαγωγής στο Γ' Τελωνείο Εξαγωγής Πειραιά 
προς διευκόλυνση της διαδικασίας εφοδιασμού των επαρχιακών και 
παραμεθορίων καταστημάτων αδασμοφορολογήτων ειδών με εγχώ¬ 
ρια προϊόντα από προμηθευτές της Περιφέρειας Αττικής». 

2. Τις διατάξεις της αριθ. Τ. 2897/47/9.7.86 Υπουργικής Από¬ 
φασης «Τροποποίηση και συμπλήρωση της αριθμ. Τ. 
4191/88/10.10.83 Υπουργικής Απόφασης». 

3. Την αριθμ. Τ. 4145/36/3.10.84 Υπουργική Απόφαση «Τροπο¬ 
ποίηση του πρώτου εδαφίου της παραγράφου 8 της αριθμ. Τ. 
4191/88/10.10.83 Υπουργικής Απόφασης». 

• 4. Την ανάγκη καθορισμού υποχρέωσης κατάθεσης διασάφησης 

εξαγωγής εκ μέρους των προμηθευτών όλων των καταστημάτων 
Αφορολογήτων Ειδών (Επαρχιακών και μη) με σκοπό την εφαρμογή 
ομοιόμορφων διαδικασιών και την άσκηση αποτελεμασματικώτερου 
ελέγχου από τα αρμόδια Τελωνεία. 

5. Τήύ ανάγκη ύπαρξης δυνατότητας για κατάθεση της εν λόγω 
διασάφησης εξαγωγής εκ μέρους των προμηθευτών που έχουν το κέν¬ 
τρο επαγγελματικής δραστηριότητάς τους και σε άλλα Τελωνεία 
εκτός του Γ' Τελωνείου Πειραιά. 

6. Τις σχετικές αιτήσεις προς την Υπηρεσία μας ενδιαφερομένων 
προμηθευτών των Καταστημάτων Αφορολογήτων ειδών. 

7. Το γεγονός ότι η ικανοποίηση του αιτήματος των ανωτέρω 
προμηθευτών για κατάθεση διασάφησης εξαγωγής σε περισσότερα 
του ενός Τελωνεία, ενώ δε προκαλεί προβλήματα φόρτου εργασίας σε 
ένα συγκεκριμένο Τελωνείο, εξυπηρετεί τους προμηθευτές και κατά 
συνέπεια και τα ίδια τα καταστήματα αφορολογήτων ειδών για τον 
ταχύτερο και απρόσκοπτο εφοδιασμό τους με εγχώρια προϊόντα, με 


σύγχρονη διασφάλιση των συμφερόντων του Δημοσίου. 

8. Το γεγονός ότι έτσι διευκολύνεται και το επιβατικό κοινό και 
επιταγχάνονται καλλίτερα οικονομικά και συναλλάγματικά αποτε¬ 
λέσματα, αποφασίζουμε: 

I. Τροποποιούμε ' την πρώτη παράγραφο της αριθμ. Τ. 
4191/88/10.10.83 απόφασής μας και συμπληρώνουμε αυτήν ως 

εξής: 

1. α) Οι προμηθευτές εγχωρίων προϊόντων όλων των καταστημά¬ 
των Αφορολογήτων Ειδών (Ο.Ρ.δ.) της χώρας (επαρχιακών και 
(5) μη), θα καταθέτουν για το σκοπό του εφοδιασμού των καταστημά¬ 
των αυτών διασάφηση Εξαγωγής. 

Όταν το κέντρο της επαγγελματικής δραστηριότητας των εν λόγω 
προμηθευτών βρίσκεται εκτός περιοχής Αττικής ή κατά τ’ ανωτέρω 
διασάφηση εξαγωγής θα κατατίθεται στο κατά τόπο αρμόδιο εξαγω- 
γικό Τελωνείο, που συγκεντρώνει τις προϋποθέσεις για τη διακπε- 
ραίωση των σχετικών ελέγχων (π. χ. χημικές αναλύσεις, κτηνιατρι¬ 
κοί, φυτοπαθολογικοί κ.λπ. έλεγχοι). 

Όταν οι ανωτέρω προμηθευτές έχουν το κέντρο επαγγελματικής 
δραστηριότητάς των στην περιοχή Αττικής, η διασάφηση εξαγωγής 
θα κατατίθεται σε ένα από τα Τελωνεία: Αθηνών, Γ' Εξαγωγής Πει¬ 
ραιά, Γ Τελωνείο Αερολιμένα Αθηνών και Θ' Τελωνείο Αερολιμένα 
Αθηνών, με κριτήριο τόσο την έδρα της επαγγελματικής δραστηριό¬ 
τητας των προμηθευτών, όσο και το προς εφοδιασμόν κατάστημα 
αφορολογήτων ειδών, για την επίτευξη σωστού καταμερισμού των 
εργασιών από την εν λόγω κατάθεση διασαφήσεων, την αποφυγή 
φόρτου εργασίας σε ένα Τελωνείο και την καλλίτερη εξυπηρέτηση 
τόσο των προμηθευτών, όσο και των καταστημάτων Αφορολογήτων 
Ειδών. 

β) Στην κατά τ’ ανωτέρω κατατιθέμενη διασάφηση εξαγωγής θα 
τίθεται με τρόπο ευδιάκριτο (με κόκκινη μελάνη) σφραγίδα με τη 
φράση «Αποκλειστικά για εφοδιασμό καταστημάτων αφορολογήτων 
ειδών». 

ΙΓ. Τροποποιούμε την πέμπτη παράγραφο της εν λόγω απόφασής 
μας ως εξής: 

5. Οι διασαφήσεις εξαγωγής των εξουσιοδοτημένων Τελωνείων 
θα εξοφλούνται με την επιστροφή των οριζομένων στα εδάφια α' και 
β' της παρούσης παραγράφου δικαιολογητικών, όπως αυτά καθορί¬ 
ζονται στην Τ. 4191/88/10.10.83 Απόφασής μας. 

III*. Το εδάφιο α' της παραγράφου 8 όπως ισχύει μετά την τροπο¬ 
ποίησή της με την Τ. 4145/88/3.10.84 απόφασή μας τροποποιείται 
ως κατωτέρω: 

«Για την επιστροφή στους προμηθευτές τυχόν επιβαρύνσεων ή την 
πίστωση παραστατικών μεταποίησης κ.λπ. θα χορηγείται από τα 
εξουσιοδοτημένα Τελωνεία αντίστοιχο αντίγραφο της διασάφησης 
εξαγωγής, ύστερα από την εξόφλησή της, σύμφωνα με τις διατάξεις 
της παραγράφου 5 της παρούσας. 

Για το λόγο αυτό δεν θα χορηγείται στους προμηθευτές αντίγραφο 
του πρωτοκόλλου παράδοσης και παραλαβής από το Τελωνείο προο¬ 
ρισμού». 

IV. Μετά τη δημοσίευση της παρούσας παύει η ισχύς των αριθμ. 
Τ. 4145/36/3.10.84 και Τ. 2897/47/9.7.86 Υπουργικών Αποφά¬ 
σεων. 

ν.' Η απόφαση αυτή να δημοσιευθεί στην Εφημερίδα της Κυβέρ¬ 
νησης. 

Αθήνα, 4 Μα'ί'ου 1987 

Ο ΥΠΟΥΡΓΟΣ 
ΔΗΜ. ΤΣΟΒΟΛΑΣ 


Αριθ. ΥΠΠΟ/ΔΙΛΑΠ/ Γ/865/14387 (7) 

Χαρακτηρισμός ως έργου τέχνης του πυργόπιστου κληρονόμων Αθ. 
και Θρασ. Μαργαρίτη στο Άνω Βόλο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕΚ 137/τΑ/26.7.85. 
β) Του άρθρου 52 του Ν. 5351/1932 «περί Αρχ/των», γ) Του Ν. 

1469/50 «περί Προστασίας ειδικής κατηγορίας οικοδομημάτων και 
έργων τέχνης μεταγενέστερων του 1830». δ) Του Π.Δ. 941/77 «περί 
Οργανισμού του ΥΠΠΕ». ε) Την ΥΑ με αριθμ. ΥΠΠΟ/ΔΙΟΙΚ/Ο- 
Ε/Φ09/32530/8.8.86 «περί'μεταβίβασης αρμοδιοτήτων και δικαιώ¬ 
ματος, υπογραφής «Με εντολή Υπουργού» στο Γενικό Γραμματέα, 
στον Ειδικό Γραμματέα του Διοικητικού Τομέα Πολιτιστικής Κληρο¬ 
νομιάς και στους Προϊσταμένους Δ/νσεων, Τμημάτων και Γραφείων 
της Κεντρικής Υπηρεσίας του Υπουργείου Πολιτισμού» (ΦΕΚ 
548ΛΒ/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου που αναφέρεται στο θέμα. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Θεσσαλίας με αριθμό 20/20.3.87, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική 
προστασία, σύμφωνα με τις διατάξεις του Ν. 1469/50, το πυρ- 
γόσπιτο κληρονόμων Αθ. και Θρασ. Μαργαρίτη στο Ανω Βόλο γιατί 
αποτελεί αξιόλογο δείγμα πηλειορίτικης αρχιτεκτονικής και βρίσκε¬ 
ται μέσα σε περιοχή που έχει χαρακτηρισθεί ως ιδιαιτέρου φυσικού 
κάλλους. 

Το κτίριο έχει αξιόλογα επί μέρους μορφολογικά κάι αρχιτεκτονι¬ 
κά στοιχεία που συνθέτουν την έννοια του έργου τέχνης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Απριλίου 1987 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ. ΥΠΠΟ/ΔΙΛΑΠ/ Γ/657/11266 (8) 

Χαρακτηρισμός ως έργου τέχνης του αρχοντικού των Κων/νου Καρα- 

μανίδη. Αγγελικής Μάντη, Μαίρης Βουλιτσίδου κ.λπ. στο Ραχώνι 

Θάσου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/85 «περί Κυβέρνησης και Κυ¬ 
βερνητικών Οργάνων» που δημοαιεύθηκε στο ΦΕΚ 137/τΑ/26.7.85. 
β) Του άρθρου 52 του Ν. 5351/1932 «περί Αρχαιοτήτων», γ) Του Ν. 
1469/50 «περί προστασίας ειδικής κατηγορίας οικοδομημάτων και 
έργων τέχνης μεταγενέστερων του 1830». δ) Του Π.Δ. 941/77 «περί 
Οργανισμού του ΥΠΠΕ». ε) Την ΥΑ με αριθμ. ΥΠΠΟ/ΔΙΟΙΚ/Ο- 
Ε/Φ09/32530/8.8.86 «περί μεταβίβασης αρμοδιοτήτων και δικαιώ¬ 
ματος υπογραφή ς «Με εντολή Υπουργού» στο Γενικό Γραμματέα 
στον Ειδικό Γραμματέα του Διοικητικού Τομέα Πολιτιστικής Κλήρο 
νομιάς και στους Προϊσταμένους Δ/νσεων, Τμημάτων και Γραφείων 
της Κεντρικής Υπηρεσίας του Υπουργείου Πολιτισμού» (ΦΕΚ 
548/τΒ/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων του ν Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου που αναφέρεται στο θέμα. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Ανατολικής Μακεδονίας και Θράκης με αριθμό 34/18.2.87, 
αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική 
προστασία σύμφωνα με τις διατάξεις του Ν. 1469/50, το αρχοντικό 
ιδιοκτησίας Κων/νου Καραμανίδη, Αγγελικής Μάντη, Μαίρης Βουλ- 
τσίδου, κ.λπ. στο Ραχώνι Θάσου, γιατί αποτελεί αντιπροσωπευτικό 
δείγμα παραδοσιακής αρχιτεκτονικής της Θάσου, με νεοκλασσικές 
επιδράσεις. 

Πρόκειται για διόροφο πέτρινο κτίσμα, καλυμένο με σχιστόπλα- 
κες, με ιδιαίτερα ενδιαφέρουσα την πρόσοψη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Απριλίου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ, ΥΠΠΟ/ΔΙΛΑΠ/ Γ/861/14318 (9) 

Χαρακτηρισμός ως έργου τέχνης της οικίας «Ξανθά» στην Μακρυ- 

νίτσα Πηλίου, ιδιοκτησίας Γαρυφαλιάς και Δημητρίου Μπίλλιου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερ¬ 
νητικών Οργάνων» που δημοσιεύθηκε στο ΦΕΚ 137ΛΑ/26.7.85. β) 
του άρθρου 52 του Ν. 5351/32 «περί Αρχ/των», γ) του Ν. 1469/50 
«περί προστασίας ειδικής κατηγορίας οικοδομημάτων και έργων τέ¬ 
χνης μεταγενέστερων του 1830». δ) του Π.Δ. 941/77 «περί Οργανι¬ 
σμού του ΥΠΠΕ». ε) Την ΥΑ με αριθμ. ΥΠΠΟ/ΔΙΟΙΚ/Ο- 
Ε/Φ09/32530/8.8.86 «περί μεταβίβασης αρμοδιοτήτων και δικαιώ¬ 
ματος υπογραφής «Με εντολή Υπουργού» στο Γενικό Γραμματέα, 
στον Ειδικό Γραμματέα του Διοικητικού Τομέα Πολιτιστικής Κληρο¬ 
νομιάς και στους Προϊσταμένους Δ/νσεων, Τμημάτων και Γραφείων 
της Κεντρικής Υπηρεσίας του Υπουργείου Πολιτισμού» ΦΕΚ 
548/τΒ/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΓΙΕ-ΥΧΟΠ». 

3. Όλα τα στοιχεία του φακέλου που αναφέρεται στο θέμα. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Θεσσαλίας με αριθμό 20/20.3.87, ΑΠΟΦΑΣ13ΖΟΥΜΕ: 

Χαρακτηρίζουμε ως έργο τέχνης που χρειάζεται ειδική κρατική 
προστασία, σύμφωνα με τις διατάξεις του Ν. 1469/50, την οικία 
«Ξανθά» στην Μακρυνίτσα Πηλίου, ιδιοκτησίας Γαρυφαλιάς και Δη¬ 
μητρίου Μπίλλιου, γιατί αποτελεί αξιόλογο και αντιπροσωπευτικό 
δείγμα πηλειορίτικης αρχιτεκτονικής, όπως αυτή διαμορφώθηκε στο 
δεύτερο μισό του περασμένου αιώνα. 

Πρόκειται για λιθόκτιστο κτίσμα με ξυλοδεσιές στο μεγαλύτερο 
μέρος του, εκτός από ένα μεγάλο τμήμα του τελευταίου ορόφου το 
οποίο είναι από τσατμά και προβάλει προς τα έξω δημιουργώντας 
σαχνισμά. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Απριλίου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


• Αριθ, 79602/1227 (10) 

Κατάργηση μονίμου καταφυγίου θηραμάτων στην περιοχή Δήμου 

Νάξου και Κοινοτήτων Γαλήνης, Εγκαρών και Μελανών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3,4 του Ν.Δ. 
86/1969, καθώς έχουν αντικατασταθεί με τα άρθρα 3 και 4 παρ. 5,6, 
7, 8 του Ν. 177/1975 και της αριθμ. 414985/29.11.1985 (ΦΕΚ 
757/Β/18.12.85) κοινής απόφασης των Υφυπουργού Εθνικής Οικο¬ 
νομίας και Αναπληρωτή Υπουργού Γεωργίας» Μέτρα διαχείρισης 
της άγριας πτηνοπανίδας». 

2. Την αριθμ. 260347/16.2.87 (ΦΕΚ 83/Β/16.2.87) κοινή από¬ 
φαση των Πρωθυπουργού και Υπουργού Γεωργίας, περί ανάθεσης 
αρμοδιοτήτων του Υπουργού Γεωργίας στον Υφυπουργό Γεωργίας 
Κώστα Τσιγαρίδα. 

3. Την αριθμ. 171151/2534/3.6.80 (ΦΕΚ 700/Β/25.7.1980) 
απόφασή μας, με την οποία ιδρύθηκε μόνιμο καταφύγιο θηραμάτων 
στις θέσεις Αγιος Ισίδωρος, Αγ. Φωκάς, Αγ. Χρυσόστομος περιοχής 

Δήμου Νάξου και Κοινοτήτων Γαλήνης, Εγκαρών, Μελανών Νομού 
Κυκλάδων σε έκταση 8.500 στρεμμάτων. 

4. Τα αριθμ. 1719/12.6.85, 6/24.6.86 και 432/9.3.87 έγγραφα, 
της Νομαρχίας Κυκλάδων - Δ/νσης Δασών και Επαρχείου Νάξου, 
αναφορικά με την κατάργηση του ανωτέρω καταφυγίου θηραμάτων, 
αποφασίζουμε: 

Καταργούμε το καταφύγιο θηραμάτων, το οποίο ιδρύθηκε με.την 
αριθμ. 171151/2534/3.6.80 (ΦΕΚ 700/Β/25.7.80) απόφασή μας, 
σε έκταση 8.500 στρέμματα, στην περιοχή του Δήμου Νάξου και 
Κοινοτήτων Γαλήνης, Εγκαρών, Μελάνων, Νομού Κυκλάδων, γιατί 
δε πληροί τις προϋποθέσεις προς κάλυψη των βασικών του θηράμα- 
τος. η 

Η απόφαση αυτή να δημοσιευθεί στην Εφημερίδα της Κυβερνή- 
σεως (άρθρο 3 Ν. 177/75 ΦΕΚ 205/Α/75) και θα ισχύει από το Κυ¬ 
νηγετικό έτος 1987 - 1988. 

Αθήνα, 4 Μαι'ου 1987 

Ο ΥΦΥΠΟΥΡΓΟΣ 
ΚΩΣΤΑΣ ΤΣΙΓΑΡΙΔΑΣ 


Αριθ. 80155/1333 

Ιδρυση μονίμων καταφυγίων θηραμάτων στην περιοχή Δασαρχείου 

Βόλου. 

Ο ΥΠΟΥΡΓΟΣ ΓΕΩΡΓΙΑΣ 
Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 και 4 παρ. 5, 6, 
7’ ® Ν. 177/75 και της αριθμ. 414985/29.11.1985 (ΦΕΚ 
757/Β/18.12.1985) κοινής απόφασής των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας». 

2. Την αριθμ. 260347/16.2.1987 (ΦΕΚ 83/Β/16.2.1987) κοινή 
απόφαση των Πρωθυπουργού και Υπουργού Γεωργίας, περί ανάθε¬ 
σης άσκησης αρμοδιοτήτων στον Υφυπουργό Γεωργίας Κώστα Τσι- 
γαρίδα. 

3. Τα αριθμ. 2138/17.6.86, 3885/2.7.86, 550/10.2.87, 

849/23.3.1987 και 1532/26.6.1986 έγγραφα του Δασαρχείου Βό¬ 
λου και Διεύθυνσης Δασών Ν. Μαγνησίας, σε συνδυασμό με τη σκο¬ 
πιμότητα ίδρυσης μονίμου καταφυγίου θηραμάτων για προστασία, 
ανάπτυξη, αναπαραγωγή και εκμετάλλευση του θηραματικού πλού¬ 
του και της άγριας πανίδας γενικά, αποφασίζουμε: 

Ιδρύουμε μόνιμα καταφύγια θηραμάτων και απαγορεύουμε για 
αόριστο χρόνο, τη Θήρα κάθε θηράματος ως ακολούθως: 

Α. Σε έκταση 10.000 στρεμμάτων στις θέσεις Λιγαρόρεμα, Ρο¬ 
διά, Κοντοκριθαριά περιφέρειας Δήμου Βόλου και Κοινότητας Διμη- 
νιου, Δασαρχείου Βόλου, το οποίο καταφύγιο πληροί τις προϋποθέ¬ 
σεις προς κάλυψη των βασικών αναγκών του θηράματος και τα όριά 
του έχουν ως ακολούθως: Αρχίζουν από το ρέμα Λιγαρόρεμα στη 
θέση I ρία Πηγάδια και ακολουθούν τον αγροτικό δρόμο παράπλευρα 
του ρέματος προς τα ανάντι μέχρι ενός σημείου οπότε αφήνει το ρέμα 
αριστερά και ανταμώνουν με τον αγροτικό δρόμο του Διμηνίου. Ακο¬ 
λουθούν τον αγροτικό δρόμο μέχρι συνάντησης του δρόμου που έρχε¬ 
ται από τον οικισμό Παλιούρι. Συνέχεια τον αγροτικό δρόμο προς 
διάσελο θέση Ροδιά και συνέχεια το νέο αγροτικό δρόμο που ακολου¬ 
θούν τον κορυφογραμμή προς Λατομεία Φωτάκη. Πλησίον των λα¬ 
τομείων κατέρχονται προς οικισμό Αλυκές το ρέμα Καλτερίμι (Ψευ- 
οόρεμα) όπου το παλιό όριο του καταφυγίου Σωρού που καταργή- 
θηκε. Συνέχεια ακολουθούν τις υπώρειες της πλαγιάς Ασπρόγειες 
πλησίον των τελευταίων κατοικιών με κατεύθυνση προς Λιγαρόρεμα 
μέχρι θέσεως προφ. Ηλίας όπου η γέφυρα του διεθνή δρόμου Βόλου - 

Αγχιάλου και το Λιγαρόρεμα. Ανέρχονται το Λιγαρόρεμα μέχρι 
τη θέση I ρία Πηγάδια απ’ όπου και άρχισαν. 

Β. Σε έκταση 11.000 στρέμματα στις θέσεις Άγιο Δημήτριο, Ι¬ 
ταμό, Αρματωλός, Γεροκωνταντέϊκα, Κεφάλες, Βαλύλακκος κ.λπ. 
περιοχής Κοινοτήτων Μηλεών, Λαμπινούς, Καλαμακίου, Ξου- 
ρυχτίου, Δασαρχείου Βόλου, το οποίο καταφύγιο πληροί τις προϋπο¬ 
θέσεις προς κάλυψη των βασικών αναγκών του θηράματος και τα ό¬ 


ρια του έχουν ως ακολούθως: Αρχίζουν από τη θέση χορεύτρα κα 
ακολουθούν τον επαρχιακό δρόμο προς Ξουρούχτι. Πριν το Ξουρούχτ 
ανέρχονται τη ράχη προς θέση Αγ. Δημήτριο. Ακολουθούν τον ημιο- 
νικό δρόμο προς ρέμα Βαρσάμη και συνέχεια ρέμα Αρματωλού. 
Ομοίως προς Σπανό συνέχεια προς αλώνι - κορυφογραμμή προς πλά¬ 
τανο Μπαρμαγιάννη. Κατέρχονται προς Γεροκωνσταντέϊκα και συνέ¬ 
χεια προς κεφάλες, φτηλιά και τερματίζουν στη Χορεύτρα όπου και 
άρχισαν. 

Η δίωξη των επιβλαβών θηραμάτων μέσα στα καταφύγια ενεργεί- 
ται σύμφωνα με τα άρθρα 4 παρ. 7 του Ν. 177/75 και 3 της 
414985/29.11.1985 κοινής απόφασης. Οι παραβάτες τιμωρούνται με 
τις ποινές που προβλέπονται από τα άρθρα 287 παρ. 9 του Ν.Δ. 
86/69 «Δασικός Κώδικας» ή 9 παρ. 3 της αριθμ. 414985/29.11.85 
(ΦΕΚ 757/Β/18.12.85) κοινής απόφασης. «Μέτρα διαχείρισης της 
άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβέρνησης 
(άρθρο 3 Ν. 177/75 (ΦΕΚ 205/Α/75) και θα ισχύει από το κυνηγετι¬ 
κό έτος 1987-1988. 

Αθήνα, 4 ΜαΓου 1987 

Ο ΥΦΥΠΟΥΡΓΟΣ 
ΚΩΣΤΑΣ ΤΣΙΓΑΡΙΔΑΣ 


Αριθ, 81347/1513 ( 12 ) 

Τροποποίηση ορίων μονίμου καταφυγίου θηραμάτων στην περιοχή, 

Κοινότητας Σίλλης Νομού Δράμας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/1969, καθώς έχουν αντικατασταθεί με τα άρθρα 3 και 4 παρ. 5, 
6, 7, 8 του Ν. 177/1975 και της αριθμ. 414985/29.11.1985 (ΦΕΚ 
757/Β/18.12.85) κοινής απόφασης των Υφυπουργού Εθνικής Οικο¬ 
νομίας και Αναπληρωτή Υπουργού Γεωργίας «Μέτρα διαχείρισης 
και άγριας πτηνοπανίδας». 

2. Την αριθμ. 260347/16.2.87 (ΦΕΚ 83/Β/16.2.87) κοινή από¬ 
φαση των Πρωθυπουργού και Υπουργού Γεωργίας, περί ανάθεσης 
αρμοδιοτήτων του Υπουργού Γεωργίας στον Υφυπουργό Γεωργίας 
Κώστα Τσιγαρίδα. 

3. Την αριθμ. 156318/2604/81 (ΦΕΚ 354/Β/22.6.1981) από¬ 
φασή μας, με την οποία ιδρύθηκε μόνιμο καταφύγιο θηραμάτων 
Παρθένου Δάσους Παρανεστίου στην περιοχή Πρασινάδας Δράμας. 

4. Τα αριθμ. 774/27.3.87 και 1045/30.3.87 έγγραφα του Δα- 
σαρχείου Δράμας και Δ/νσης Δασών Ν. Δράμας, αναφορικά με την 
επέκταση - τροποποίηση των ορίων του ανωτέρω μονίμου καταφυ¬ 
γίου θηραμάτων, αποφασίζουμε: 

Επεκτείνουμε - τροποποιούμε τα όρια του μονίμου καταφυγίου θη¬ 
ραμάτων Παρθένου Δάσους Παρανεστίου στην περιοχή Κοινότητας 
Σίλλης Δράμας, το οποίο ιδρύθηκε με την ανωτέρω απόφασή μας, 
αυξάνοντες την έκταση του από 27.745 σε 53.122 στρέμματα, το 
οποίο καταφύγιο πληροί τις προϋποθέσεις προς κάλυψη των βασικών 
αναγκών του θηράματος και τα όρια του έχουν ως ακολούθως: 

ΒΟΡΕΙΑ: Από τον υψοδείκτη Βράχοι Αγριοκάτσικου (1779μ) 
ακολουθεί ανατολικά την Ελληνοβουλγαρική μεθόριο και περνώντας 
από τους υψοδείκτες Τρελλό (1950μ) και Διπλή Στάνη (1953μ) κα¬ 
ταλήγει στον υψοδείκτη Καψαλάκι (1840μ). 

ΑΝΑΤΟΛΙΚΑ: Από τον υψοδείκτη Καψαλάκι (1840μ) συνεχίζο¬ 
ντας την Ελληνοβουλγαρική Μεθόριο, περνάει τον υψοδείκτη Πυρα- 
ϊ^-θμ) και συνεχίζοντας τη μεθόριο, φθάνει στον υψοδείκτη 

ΝΟΤΙΑ: Από τον υψοδείκτη 1140μ, στην Ελληνοβουλγαρική με¬ 
θόριο, κατεβαίνει τη Ράχη Κερασιές νοτιοδυτικά και συναντά γέφυρα 
Αχλαδιών σε υψόμετρο 800μ. Στη συνέχεια ακολουθεί βορειοανατο¬ 
λικά την κορυφογραμμή Βαλαώρας μέχρι το υψοδείκτη 1290μ. 

ΔΥΤΙΚΑ: Συνεχίζει βορειοδυτικά την κορυφογραμμή Βαλαώρας 
και αφού περάσει τον υψοδείκτη 1390μ. φθάνει στον αυχένα όπου 
περνάει ο δασικός δρόμος προς φρακτό, ανεβαίνει στον υψοδείκτη 
προς Κοκκάρια (1403μ) και ακολουθώντας την κορυφογραμμή του 

υψώματος Κοκκάρια, καταλήγει στον υψοδεΐκτη Βράχοι Αγριοκάτσι¬ 
κου (17 7 9μ.) στην Ελληνοβουλγαρική μεθόριο. 

Η δίωξη των επιβλαβών θηραμάτων μέσα στο καταφύγιο, ενεργεί- 
ται σύμφωνα με τα άρθρα 4 παρ. 7 του Ν. 177/75 και 3 της 
414985/29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθμ. 414985/29.11.85 (ΦΕΚ 757/Β/18.12.85) κοινής απόφασης. 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνή- 
σεως (άρθρο 3 Ν. 177/75 (ΦΕΚ 205/Α/75) και θα ισχύει από το κυ¬ 
νηγετικό έτος 1987-1988. 

Αθήνα, 4 ΜαΓου 1987 

Ο ΥΦΥΠΟΥΡΓΟΣ 
ΚΩΣΤΑΣ ΤΣΙΓΑΡΙΔΑΣ 


Αριθμ. 83509/1804 (13) 

' Ιδρυση μονίμων καταφυγίων θηραμάτων στην περιοχή του νησιού 

Λέσβου. 

Ο ΥΠΟΥΡΓΟΣ ΓΕΩΡΓΙΑΣ 
Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν. 
86/69, καθώς έχουν αντικατασταθεί με τα άρθρα 3 και 4 παρ. 5, 6, 
7, 8 του Ν. 177/75 και της αριθμ. 414985/29.11.1985 (ΦΕΚ 
757/18.12.1985) κοινής απόφασης των Υφυπουργού Εθνικής Οικο¬ 
νομίας και Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας». 

2. Την αριθμ. 260347/16.2.1987 (ΦΕΚ 83/Β/16.2.1987) κοινή 
απόφαση των Πρωθυπουργού και Υπουργού Γεωργίας, «περί ανάθε¬ 
σης άσκησης αρμοδιοτήτων στον Υφυπουργό Γεωργίας Κώστα Τσι- 
γαρίδα». 

3. Τα αριθμ. 1891/24.6.86, 4434 π.ε./11.3.87 έγγραφα της Δ/ν- 
σης Δασών Ν. Λέσβου, αναφορικά με την ίδρυση, κατάργηση και 
τροποποίηση ορίων μονίμων καταφυγίων θηραμάτων, σε συνδυασμό 
με τη σκοπιμότητα ίδρυσης μονίμου καταφυγίου θηραμάτων για 
προστασία, ανάπτυξη, αναπαραγωγή και εκμετάλλευση του θηραμα- 
τικού πλούτου και της άγριας πανίδας γενικά, αποφασίζουμε: 

Ιδρύουμε μόνιμα καταφύγια θηραμάτων και απαγορεύουμε για 
αόριστο χρόνο, τη Θήρα κάθε θηράματος ως ακολούθως: 

Α. Σε έκταση 13.500 στρέμματα στις θέσεις Καστέλια — Άγιος 
Δημήτριος περιοχής Μηθύμνης, Αργέννου, Λεπετύμνου Ν. Λέσβου, 
το οποίο καταφύγιο πληροί τις προϋποθέσεις προς κάλυψη των βασι¬ 
κών αναγκών του θηράματος και τα όριά του έχουν ως ακολούθως: 

Αρχίζουν από Άγιο Δημήτριο ακολουθούν τον αγροτικό δρόμο 
προς Λεπέτυμνο. Από κει τον επαρχιακό δρόμο προς Άργενο - Μό- 
λυβο μέχρι έξω από την Άργενο όπου ακολουθούν τον παλαιό επαρ¬ 
χιακό δρόμο μέχρι κάμπιγκ Δήμου Μολύβου. Από εκεί τον κοινοτικό 
δρόμο προς Εφταλού μέχρι τη θάλασσα και τέλος με όριο θάλασσα 
μέχρι Άγιο Δημήτριο όπου και άρχισαν. 

Β. Σε έκταση 8.200 στρέμματα στη θέση ΠΛΑΤΗ περιοχής Ασω- 
μάτου, Συκούντος, Μυχούς Ν. Λέσβου, το οποίο καταφύγιο πληροί 
τις προϋποθέσεις προς κάλυψη των βασικών αναγκών του θηράματος 
και τα όριά του έχουν ως ακολούθως: Αρχίζουν από Διασταύρωση 
Δημόσιου δρόμου Μυτιλήνης Γέρας και Ιππείου στη θέση Άγιος 
Ιωάννης Ντιπίου, ακολουθούν τον αγροτικό δρόμο μέχρι Ιππείου και 
από εκεί στο χωριό Συκούντα. Από τη Συκούντα τον αγροτικό δρόμο 
«Καλό Λαγκάδι» μέχρι το χωριό Μυχού. Από εκεί το δρόμο «Κουφό 
Βουνό» — Ντιπί όπου και άρχισαν. 

Η δίωξη των επιβλαβών θηραμάτων μέσα στο καταφύγια, ενερ- 
γείται σύμφωνα με τα άρθρα 4 παρ. 7 του Ν. 177/75 και 3 της α- 
ριθμ. 414985/29.11.85 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθμ. 414985/29.11.85 (ΦΕΚ 757/Β/18.12.85) κοινής απόφασης. 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβέρνησης 


(άρθρο 3 Ν. 177/75 (ΦΕΚ 205/Α/75) και θα ισχύει από το κυνηγετι¬ 
κό έτος 1987-1988. 

Αθήνα, 4 ΜαΓου 1987 

Ο ΥΦΥΠΟΥΡΓΟΣ 
ΚΩΣΤΑΣ ΤΣΙΓΑΡΙΔΑΣ 


Αριθμ. 83506/1801 (14) 

Κατάργηση μονίμων καταφυγίων θηραμάτων στην περιοχή Δασαρ¬ 
χείου Βόλου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1 . Τις διατάξεις των άρθρων 253 και 254 παρ. 1, 2, 3, 4, του 
Ν.Δ. 86/1969, καθώς έχουν οιντικατασταθεί με τα άρθρα 3 και 4 
παρ. 5, 6, 7, 8, τουθ Ν. 177/1975 και της αριθμ. 
414985/29.11.1985 (ΦΕΚ 757/Β/18.12.85) κοινής απόφασης των 
Υφυπουργού Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

2. Την αριθμ. 260347/16.2.87 (ΦΕΚ 83/Β/16.2.77) κοινή από¬ 
φαση των Πρωθυπουργού και Υπουργού Γεωργίας, περί ανάθεσής 
αρμοδιοτήτων του Υπουργού Γεωργίας στον Υφυπουργό Γεωργίας 
Κώστα Τσιγαρίδα. 

3. Την αριθμ. 38989/2131/18.5.76 (ΦΕΚ 748/Β/7.6.1976) 
απόφασή μας, με την οποία ιδρύθηκαν μόνιμα καταφύγια θηραμά¬ 
των στην περιοχή Κοινοτήτων Νεοχωρίου, Μηλεών και Αφετών σε έ¬ 
κταση 8.000 στρεμμάτων, καθώς και στην περιοχή Νέων Παγασών 
Δήμου Βόλου και Κοινότητας Διμηνίου σε έκταση 10.300 στρεμμά¬ 
των. 

4. Τα αριθμ. 2138/17.6.86, 3885/2.7.86, 550/10.2.87, 

849/23.3.87 και 1532/26.6.86 έγγραφα του Δασαρχείου Βόλου και 
Δ/σνης Δασών Ν. Μαγνησίας, αναφορικά με την κατάργηση και ί¬ 
δρυση μονίμων καταφυγίων θηραμάτων, αποφασίζουμε: 

Καταργούμε τα καταφύγια θηραμάτων στις θέσεις «Τσούκες - Κα- 
ληβάρκα - Μαλαμάκη - Παναγία κ.λπ.» περιοχής κοινοτήτων Νεο¬ 
χωρίου, Μηλέων και Αφετών, έκτασης 8.000 στρεμμάτων, «Σωρός - 
Λατομεία Φωτάκη - Ασπρόγεια» περιοχής Νέων Παγασών Βόλου 
και Κοινότητας Διμηνίου, έκτασης 10.300 στρεμμάτων, τα οποία 
καταφύγια ιδρύθηκαν με την αριθμ. 38989/2131/18.5.76 (ΦΕΚ 
748/Β/7.6.1976) απόφασή μας, γιατί δεν πληρούν τις προϋποθέσεις 
προς κάλυψη των βασικών αναγκών του θηράματος. 

Η απόφαση αυτή να δημοσιευθεί στην Εφημερίδα της Κυβέρνησης 
(άρθρο 3 Ν. 177/75 ΦΕΚ 205/Α/75) και θα ισχύει από το κυνηγετι¬ 
κό έτος 1987-1988. 

Αθήνα, 4 ΜαΓου 1987 

Ο ΥΦΥΠΟΥΡΓΟΣ 
ΚΩΣΤΑΣ ΤΣΙΓΑΡΙΔΑΣ 


Αριθ. 343 _ (15) 

Διατίμηση νέων κτηνιατρικών προϊόντων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη:' 

1. Τις διατάξεις του Ν.Δ. 3886/58 «περί διατιμήσεως των απο¬ 
κλειστικής κτηνιατρικής χρήσεως φαρμάκων, βιολογικών προϊόντων 
και ενισχυτικών κτηνοτροφών». 

2. Τον πίνακα διατίμησης προϊόντων κτηνιατρικής χρήσης με α- 
ριθμ. 343. 

3. Την Α.Δ. 72/77 (ΦΕΚ 871/τ.Β') «περί καθορισμού ποσοστού 
κέρδους λιανικής πωλήσεως κτηνιατρικών προϊόντων». 

4. Τις αποφάσεις: α) 344196/6.6.86 Υπουργού Γεωργίας «περί 
μεταβίβασης αρμοδιοτήτων στον Γεν. Γραμματέα, Ειδικούς Γραμ- 

ματείς και Υπηρεσιακούς παράγοντες του Υπ. Γεωργίας», β) 
284708/13.1.86 Υπ. Αναπλ. Γεωργίας «περί συγκρότησης Επιτρο¬ 
πής Διατίμησης Κτηνιατρικών προϊόντων», αποφασίζουμε: 

Κυρώνουμε τον παραπάνω πίνακα που καταρτίστηκε από την Επι¬ 
τροπή Διατίμησης των αποκλειστικής κτηνιατρικής χρήσης φαρμά¬ 
κων, βιολογικών προϊόντων κ.λπ. και καθορίζουμε ανώτατες τιμές 
χονδρικής και λιανικής πώλησης: 


νΕΤΕΗΙΝ 

Συσκευααία 

Χονδ. 

χωρίς 

ΦΠΑ 

Λίαν, 
με ΦΠΑ 

ΗΕΡΤΛνΛΟ (Εμβόλιο) 

-2 

Ξ 

ο 

ο 

<< 

« 

θ- 

758 

924 

ΗΕΡΤΑνΛΟ (εμβόλιο) 

φιαλ. 250 ΜΕ 

1.874 

2.284 

ΊΊΛΜΙΠΊΝ ΡΒΕΜΙΧ 

σακ. 5 ΚΟδ 

8.636 

10.527 

ΤΙΛΜΙΙΤΙΝ 45% 

πλα. φιαλ. 55,60 Η 

2.397 

2.922 


Οι παραπάνω τιμές ισχύουν μετά τη δημοσίευση της απόφασης 
αυτής στην Εφημερίδα της Κυβέρνησης και την έκδοση των σχετικών 
αδειών κυκλοφορίας και τυχόν άλλων εκκρεμοτήτων των προϊόντων 
από τον Ε.Ο.Φ. 

Αθήνα, 30 Απριλίου 1987 

Ο Γενικός Γραμματέας 
ΠΑΝΑΓΙΩΤΗΣ ΑΛΕΞΟΠΟΥΛΟΣ 


Αριθ. ΕΔ5/4/83 (16) 

Προσαρμογή κλάδων τακτικού προσωπικού οργανισμού Αποχέτευ¬ 
σης Θεσσαλονίκης προς τον Προσοντολόγιο Κλαδολόγιο. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ. 

Έχοντας υπόψη: 

1. Τις διατάξεις της παρ. 8 του άρθρου 24 του Ν. 1586/86 (ΦΕΚ 
37/Α/1986 βαθμολογική διάρθρωση των θέσεων του Δημοσίου Ν- 
ΠΔΔ και των ΟΤΑ και άλλες διατάξεις». 

2. Την αριθμ. ΔΙΟΔ/ΦΟ 1/23/4205/20.4.86 «καθορισμός προσό¬ 
ντων διορισμού (προσοντολόγιο κλαδολόγιο) όπως αυτή τροποποιή¬ 
θηκε με την ΔΙΟΔ/Φ01/25/601/3.7.86 όμοια (ΦΕΚ 554/Β/1986). 

3. Τις διατάξεις του Π.Δ. 532/77 «περί Οργανώσεως των Υπηρε¬ 
σιών του Οργανισμού Αποχετεύσεως Θεσσαλονίκης» (ΦΕΚ Α173) ό¬ 
πως αυτές συμπληρώθηκαν μεταγενέστερα. 

4. Την αριθμ. 589/1986 πράξη του Διοικητικού Συμβουλίου του 
ΟΑΘ, αποφασίζουμε: 

Οι κλάδοι τακτικού προσωπικού του Οργανισμού Αποχετεύσεως 
Θεσσαλονίκης (ΟΑΘ) προσαρμόζονται προς το προσοντολόγιο κλα¬ 
δολόγιο και οι υφιστάμενες σήμερα θέσεις στους κλάδους αυτούς συγ¬ 
χωνεύονται διαχωρίζονται μετονομάζονται και ανακατανέμονται ως 

εξής: 

Α. ΚΛΑΔΟΙ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ). 

1. Η θέση του Γενικού Δ/ντή διατηρείται όπως έχει και καταργεί- 
ται όταν ο υπάλληλος που την κατέχει αποχωρήσει για οποιοδήποτε 
λόγο. 

2. Οι κλάδοι ΓΙΕ1 Πολ. Μηχανικών — Τοπογράφων Μηχανικών 
και Ηλεκτρολόγων Μηχανολόγων ή Μηχανικών συγχωνεύονται σε 

ενιαίο κλάδο ΠΕ Μηχανικών θέσσις είκοσι τρεις (23). 

Οι θέσεις αυτές κατανέμονται στις πιο κάτω ειδικότητες. 

α) Δεκαέξι (16) θέσεις Πολ. Μηχανικών. 

β) Τρεις (3) θέσεις Τοπογράφων Μηχανικών. 

γ) Τέσσερεις (4) θέσεις Μηχανολόγων Μηχανικών ή Ηλεκτρολό¬ 
γων Μηχανικών. 

3. Ο Κλάδος ΠΕ2 Χημικού Μηχανικού ή Χημικού μετονομάζεται 
σε Κλάδο ΠΕ Χημικού θέσεις τρεις (3). 

4. Ο Κλάδος ΠΕ3 Διοικητικού Λογιστικού μετονομάζεται σε ΠΕ 
Διοικητικό — Οικονομικό θέσεις είκοσι δύο (22). 

Β' ΚΛΑΔΟΙ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

1. Κλάδος ΤΕ Διοικητικός Λογιστικός θέσεις δέκα έξι (16) από 


τις οποίες η μία (1) είναι προσωρινή. Από τις θέσεις αυτές δεν πλη- 
ρούνται ισάριθμες με τους τυχόν υπηρετούντες επιπλέον του αριθμού 
προβλεπομένων θέσεων στον κλάδο ΔΕ Διοικητικού Λογιστικού. 

2. Οι κλάδοι ΤΕ2 Πολιτικών Υπομηχανικών, Μηχανολόγων — 
Ηλεκτρολόγων Υπομηχανικών συγχωνεύονται σε ενιαίο Κλάδο ΤΕ 
Τεχνολόγων Εφαρμογών, θέσεις οκτώ (8). 

ΚΛΑΔΟΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

Οι κλάδοι ΔΕΙ Εργοδηγών Σχεδιαστών, Σημειωτών Τοπογραφι¬ 
κών Συνεργείων, οδηγών αυτοκινήτων, Ηλεκτροτεχνικών, Μηχανο¬ 
τεχνιτών συγχωνεύονται σε ενιαίο κλάδο. ΔΕ Τεχνικό θέσεις εβδομή¬ 
ντα μία (71) από τις οποίες οι πέντε (5) είναι προσωρινές. 

Οι θέσεις αυτές κατανέμονται. 

α) είκοσι έξι (26) θέσεις στον Δομικό Τομέα από τις οποίες οι πέ¬ 
ντε (5) είναι προσωρινές. 

β) Δέκα (10) θέσεις Σχεδιάσεως έργων. 

γ) Δεκαεννέα (19) θέσεις οδηγών. 

δ) Δεκατέσσερις (14) θέσεις Ηλεκτροτεχνιτών Μηχανοτεχνιτών. 

ε) Δύο (2) θέσεις Σημειωτών τοπογραφικών Συνεργείων (προσω¬ 
ρινές). 

2. Κλάδος ΔΕ Διοικητικός Λογιστικός θέσεις σαράντα (40). 

3. Κλάδος ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ). 

α) Κλάδος ΥΕ Βοηθητικού Προσωπικού στον οποίο μεταφέρονται 
οι οκτώ (8) θέσεις κλητήρων θυρωρών, χειριστών μηχανημάτων 
αναπαραγωγής εγγράφων. 

β) Κλάδος ΥΕ Προσωπικού Καθαριότητας στον οποίο μεταφέρο- 
νται οι τρεις (3) θέσεις καθαριστριών. 

γ) Κλάδος ΥΕ Εργατών στον οποίο μεταφέρονται οι πενήντα (50) 
θέσεις εργατών υπονόμων. 

δ) Κλάδος ΥΕ Φυλάκων Νυχτοφυλάκων, ο οποίος περιλαμβάνει 
τρεις (3) θέσεις. 

ε) Κλάδος ΥΕ Σημειωτών Τοπογραφικών Συνεργείων θέσεις δύο 
(2). Από τις θέσεις αυτές δεν πληρούνται κάθε φορά αριθμός ίσος με 
τους υπηρετούντες στον Κλάδο ΔΕ Σημειωτών Τοπογραφικών Συ¬ 
νεργείων (προσωρινός). 

Άρθρο 2. 

Προσόντα διορισμού. 

Τυπικά προσόντα διορισμού στον εισαγωγικό βαθμό των κλάδων 
μόνιμου προσωπικού ορίζονται τα προβλεπόμενα κατά περίπτωση 
στην απόφαση του Υπουργού Προεδρίας, της Κυβέρνησης αριθμ. 
ΔΙΟΔ Φ 01/23/4205/30.4.1986 (ΦΕΚ 318/Β/86) όπως τροποποιή¬ 
θηκε με την απόφαση αριθ. ΔΟΟΔ Φ 01/25/6101/3.7.86 «Καθορι¬ 
σμός προσόντων διορισμού» (προσοντολόγιο κλαδολόγιο) όπως αυτή 
ισχύει κάθε φορά. Ειδικώτερα για τον κλάδο Διοικητικού — Οικονο¬ 
μικού τα προβλεπόμενα στην παρ. 1 του άρθρου 3 της παραπάνω 
απόφασης. Για τον κλάδο ΥΕ Σημειωτών Τοπογραφικών Συνερ¬ 
γείων τα προβλεπόμενα στην παρ. 1 του άρθρου 24 της ίδιας απόφα- 
σης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΠ. ΚΑΚΛΑΜΑΝΗΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓ. ΚΟΥΛΟΥΜΠΗΣ 


Αριθ. ΕΔ5/8/522 (17) 

Τροποποίηση απόφασης συγκρότησης του Υπηρεσιακού Συμβουλίου 
του ΟΥΘ. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 1232/82 «Επα- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ναφορα σε ισχύ τροποποίηση και συμπλήρωση των διατάξεων του 
Ν.Δ. 4352/1964 και άλλες διατάξεις» και της παρ. 1 του άρθρου 11 
του Ν. 1256/82. «Για την πολυθεσία την πολυαπασχόληση και την 
καθιέρωση ανωτάτου ορίου απολαβών στο δημόσιο τομέα καθώς και 
για το Ελεγκτικό Συνέδριο το Νομικό Συμβούλιο του Κράτους, και 
άλλες διατάξεις». 

2. Τις διατάξεις τις σχετικές με τα Υπηρεσιακά Συμβούλια και τα 
Υπηρεσιακά Πειθαρχικά Συμβούλια των ΝΠΔΔ. 

3- Την αριθμ. ΕΔ5/014/168/24.6.82 απόφαση των Υπουργών 
Προεδρίας Κυβερνήσεως και Δημοσίων Έργων για «Συγχώνευση 
Υπηρεσιακών και Υπηρεσιακών Πειθαρχικών Συμβουλίων του ΟΥΘ» 
(ΦΕΚ 439/Τ.Β/1982). 

4. Την απόφαση αριθμ. ΕΔ5/2/264/17.12.85 σχετικά με «Συγ¬ 
κρότηση Υπηρεσιακού Συμβουλίου Υπαλλήλων της Υπηρεσίας του 
ΟΥΘ». 

5. Την παράγραφο 4 του άρθρου 19 του Ν. 1599/1986 «σχέσεις 
κράτους πολίτη, καθιέρωση νέου τύπου δελτίου ταυτότητος και άλλες 
διατάξεις». 


6. Το γεγονός ότι ο Θεοχάρης Μαναβής πρώην Δήμαρχος Θεσσα¬ 
λονίκης έπαυσε να είναι Πρόεδρος του Διοικητικού Συμβουλίου του 
ΟΥΘ από 1.1.1987, αποφασίζουμε: 

Τροποποιώντας την ανωτέρω αριθ. ΕΔ5/2/264/17.12.85 από¬ 
φαση μας ορίζουμε Πρόεδρο του Διοικητικού Συμβουλίου του Οργα¬ 
νισμού Ύδρευσης Θεσ/νίκης (ΟΥΘ) τον Σωτήρη Κούβελα, Δήμαρχο 
Θεσσαλονίκης σε αντικατάσταση του Θεοχάρη Μαναβή πρώην Δη¬ 
μάρχου Θεσσαλονίκης ο οποίοες έπαυσε να είναι Πρόεδρος του Δ.Σ. 
του ανωτέρω Οργανισμού από 1.1.87. 

Κατά τα λοιπά ισχύει η τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 30 Απριλίου 1987 

Ο ΥΠΟΥΡΓΟΣ 
Ε. ΚΟΥΛΟΥΜΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



